CELEX: 22009D0051
Language: et
Date: 2009-04-25 00:00:00
Title: EMP Ühiskomitee otsus nr 51/2009, 24. aprill 2009 , millega muudetakse Euroopa Majanduspiirkonna lepingu XVIII lisa (töötervishoid ja tööohutus, tööõigus ning naiste ja meeste võrdne kohtlemine)

25.6.2009   
            
            
               ET
            
            
               Euroopa Liidu Teataja
            
            
               L 162/32
            
         EMP ÜHISKOMITEE OTSUS
   
   nr 51/2009,
   24. aprill 2009,
   millega muudetakse Euroopa Majanduspiirkonna lepingu XVIII lisa (töötervishoid ja tööohutus, tööõigus ning naiste ja meeste võrdne kohtlemine)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XVIII lisa on muudetud EMP Ühiskomitee 17. märtsi 2009. aasta otsusega nr 36/2009 (1).
            
         
               (2)
            
            
               Euroopa Parlamendi ja nõukogu 22. oktoobri 2008. aasta direktiiv 2008/94/EÜ töötajate kaitse kohta tööandja maksejõuetuse korral (kodifitseeritud versioon) (2) tuleb lepingusse inkorporeerida.
            
         
               (3)
            
            
               Direktiiviga 2008/94/EÜ tunnistatakse kehtetuks nõukogu direktiiv 80/987/EMÜ, (3) mis on lepingusse inkorporeeritud ja mis tuleb sellest tulenevalt lepingust välja jätta,
            
         ON TEINUD JÄRGMISE OTSUSE:
   Artikkel 1
   Lepingu XVIII lisa punkti 24 (nõukogu direktiiv 80/987/EMÜ) tekst asendatakse järgmisega:
   „32008 L 0094: Euroopa Parlamendi ja nõukogu direktiiv 2008/94/EÜ, 22. oktoober 2008, töötajate kaitse kohta tööandja maksejõuetuse korral (kodifitseeritud versioon) (ELT L 283, 28.10.2008, lk 36), mida on muudetud järgmise aktiga:
   
               —
            
            
               
                  1 94 N: Austria Vabariigi, Soome Vabariigi ja Rootsi Kuningriigi ühinemistingimusi ning Euroopa Liidu asutamislepingute kohandusi käsitlev akt (EÜT C 241, 29.8.1994, lk 21, parandatud väljaandes EÜT L 1, 1.1.1995, lk 1).”
            
         Artikkel 2
   Direktiivi 2008/94/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 25. aprillil 2009, tingimusel et kõik lepingu artikli 103 lõikes 1 ettenähtud teated on EMP Ühiskomiteele esitatud (4).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 24. aprill 2009
      
         
            EMP Ühiskomitee nimel
         
         
            eesistuja
         
         Alan SEATTER
         
      
   
   
      (1)  ELT L 130, 28.5.2009, lk 30.
   
      (2)  ELT L 283, 28.10.2008, lk 36.
   
      (3)  EÜT L 283, 28.10.1980, lk 23.
   
      (4)  Põhiseadusest tulenevaid nõudeid ei ole nimetatud.